Legislatívne uznesenie Európskeho parlamentu o návrhu rozhodnutia Rady o uzatvorení Dohody o ochrane africko-euroázijských druhov vodného sťahovavého vtáctva Európskym spoločenstvom (KOM(2004)0531 - C6-0048/2005 - 2004/0181(CNS))



Úradný vestník 157 E , 06/07/2006 S. 0054 - 0055



P6_TA(2005)0263 Dohoda o ochrane africko-euroázijských druhov vodného sťahovavého vtáctva * Legislatívne uznesenie Európskeho parlamentu o návrhu rozhodnutia Rady o uzatvorení Dohody o ochrane africko-euroázijských druhov vodného sťahovavého vtáctva Európskym spoločenstvom (KOM(2004)0531 — C6-0048/2005 — 2004/0181(CNS)) (Konzultačný postup) Európsky parlament, - so zreteľom na návrh pre rozhodnutie Rady (KOM(2004)0531) [1], - so zreteľom na Dohodu o ochrane africko-euroázijských druhov vodného sťahovavého vtáctva, - so zreteľom na článok 175 ods. 1 a článok 300 ods. 2 prvý pododsek prvá veta Zmluvy o ES, - so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Parlamentom (C6-0048/2005), - so zreteľom na stanovisko Výboru pre právne veci k navrhnutému právnemu základu, - so zreteľom na článok 51, článok 83 ods. 7 a článok 35 rokovacieho poriadku, - so zreteľom na správu Výboru pre životné prostredie, verejné zdravie a bezpečnosť potravín (A6-0187/2005), 1. schvaľuje zmenené a doplnené znenie návrhu rozhodnutia Rady a schvaľuje uzatvorenie dohody; 2. poveruje svojho predsedu, aby túto pozíciu postúpil Rade a Komisii a vládam a parlamentom členských štátov. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Citácia 1 so zreteľom na Zmluvu o založení Európskeho spoločenstva, a najmä na jej článok 175 ods. 1, v súvislosti s prvou vetou prvého pododseku článku 300 ods. 2 a prvým pododsekom článku 300 ods. 3, | so zreteľom na Zmluvu o založení Európskeho spoločenstva, a najmä na jej článok 175 ods. 1, v súvislosti s prvou vetou prvého pododseku článku 300 ods. 2, prvým pododsekom článku 300 ods. 3, a článku 300 ods. 4, | Pozmeňujúci a doplňujúci návrh 2 Odôvodnenie 5a (nové) | (5a) Sťahovavé vodné vtáctvo má významnú úlohu v celosvetovej biodiverzite a malo by sa v súlade s Dohovorom o biologickej diverzite z roku 1992 zachovať pre budúce generácie. | Pozmeňujúci a doplňujúci návrh 3 Odôvodnenie 7a (nové) | (7a) Komisia by v mene Spoločenstva a v rámci svojich právomocí mala pri rokovaní o každej zmene a doplnení akčného plánu uvedeného v prílohe 3 dohody zohľadňovať najmä ochranné opatrenia uvedené v článku III bod 2 dohody. | Pozmeňujúci a doplňujúci návrh 4 Článok 3 Komisia je týmto oprávnená rokovať a schvaľovať v mene Spoločenstva akékoľvek dodatky k akčnému plánu stanovené článkom IV dohody a dodatky dohody stanovené článkom X. Komisia by mala viesť tieto rokovania po porade s osobitným výborom ustanoveným Radou. Zabezpečí, aby rozhodnutia prijaté na základe dohody boli v súlade s existujúcimi právnymi predpismi Spoločenstva a s cieľmi politiky Spoločenstva. | So zreteľom na veci, ktoré patria medzi právomoci Spoločenstva, je Komisia oprávnená schvaľovať v mene Spoločenstva zmeny alebo doplnenia k prílohám dohody prijaté v súlade s článkom X ods. 5 dohody. | | Komisii pomáha pri plnení tejto úlohy osobitný výbor ustanovený Radou. Ak sa zmena alebo doplnenie k prílohám dohody netransponuje do príslušných právnych predpisov Spoločenstva do 90 dní od jej prijatia Konferenciou strán, Komisia vyjadrí v súvislosti s danou zmenou alebo doplnením výhradu prostredníctvom písomného oznámenia depozitárovi v súlade s článkom X ods. 6 dohody. Ak sa zmena alebo doplnenie následne transponuje, Komisia námietku bezodkladne stiahne. | [1] Zatiaľ neuverejnené v úradnom vestníku. --------------------------------------------------